CELEX: C2005/115/52
Language: sk
Date: 2005-05-14 00:00:00
Title: Vec T-105/05: Žaloba podaná 28. februára 2005: Assembled Investments (Proprietary) Limited proti Úradu pre harmonizáciu vnútorného trhu (ochranné známky a vzory)

14.5.2005   
            
            
               SK
            
            
               Úradný vestník Európskej únie
            
            
               C 115/29
            
         Žaloba podaná 28. februára 2005: Assembled Investments (Proprietary) Limited proti Úradu pre harmonizáciu vnútorného trhu (ochranné známky a vzory)
   (Vec T-105/05)
   (2005/C 115/52)
   Jazyk, v ktorom bola žaloba podaná: angličtina
   Assembled Investments (Proprietary) Limited, so sídlom v Stellenbosche (Južná Afrika), v zastúpení: P. Hagman, lawyer, podal 28. februára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalší účastník konania pred odvolacím senátom bol Waterford Wedgwood Plc, so sídlom vo Waterforde (Írsko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie prvého odvolacieho senátu z 15. decembra 2004 a vyslovil, že požadovaná ochranná známka Spoločenstva, ktorá je predmetom prihlášky č. 1 438 860„WATERFORD STELLENBOSCH“ nie je klamlivo podobná ochrannej známke Spoločenstva, ktorá je predmetom prihlášky č. 397 521„WATERFORD“,
            
         
               —
            
            
               vrátil vec ÚHVT na vykonanie zápisu,
            
         
               —
            
            
               zaviazal žalovaného ÚHVT a namietateľa a žalovaného v druhom rade Waterford Wedgwood Plc nahradiť žalobcovi trovy konania.
            
         Žalobné dôvody a hlavné tvrdenia
   
               Prihlasovateľ ochrannej známky spoločenstva:
            
            
               Assembled Investments (Proprietary) Limited
            
         
               Prihlasovaná ochranná známka spoločenstva:
            
            
               Obrazová ochranná známka „Waterford Stellenbosch“ pre tovary v triede 33 (alkoholické nápoje vrátane vín) – prihláška č. 1 438 860
            
         
               Majiteľ ochrannej známky alebo označenia, ktoré boli základom námietky v konaní o námietke:
            
            
               Waterford Wedgwood Plc
            
         
               Ochranná známka alebo označenie, ktoré boli základom námietky:
            
            
               Ochranná známka Spoločenstva „WATERFORD“ pre tovary v triedach 3, 8, 11, 21, 24 a 34 (Voňavkárske výrobky, esenciálne oleje; nožiarsky tovar, príbor; lampy; výrobky zo skla; ... ) – ochranná známka Spoločenstva č. 397 521
            
         
               Rozhodnutie námietkového oddelenia:
            
            
               Zamietnutie námietky
            
         
               Rozhodnutie odvolacieho senátu:
            
            
               Zrušenie napadnutého rozhodnutia a zamietnutie prihlášky
            
         
               Dôvody žaloby:
            
            
               Porušenie článkov 8 ods. 1 písm. b), 8 ods. 5 a 74 ods. 2 nariadenia Rady (ES) č. 40/94 (1) v tom, že medzi ochrannými známkami neexistuje pravdepodobnosť zámeny a že neexistuje žiaden presvedčivý dôkaz, že by došlo k poškodeniu skoršej ochrannej známky alebo k získaniu neoprávnenej výhody.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva, Ú. v. ES L 11 z 11.1.1994, s. 1.